Buskvikkeslekta

buskvikke (H. emerus)
 Hippocrepis comosa

Buskvikkeslekta (Hippocrepis) er ei planteslekt i erteblomstfamilien.

Artene er ett- eller flerårige urter og busker. Bladene er ulikefinnede med 2–10 par helrandede og sittende småblad. De gule blomstene sitter 2–12 sammen. Det er 9 sammenvokste pollenbærere og 1 fri. Belgen er smal og sammensnurpet mellom frøene med hesteskolignende segmenter. Det vitenskapelige navnet viser til belgen og kommer fra gresk hippos, «hest» og krepis, «sko».

Slekta er utbredt i Europa, Vest-Asia og Nord-Afrika med flest arter i middelhavslandene. Buskvikke (H. emerus) vokser i Norge.

Den svenske botanikeren Per Lassen publiserte i 1989 et arbeid der han reviderte systematikken for slektene Coronilla, Hippocrepis og Securigera. Ifølge Lassen og ILDIS World Database of Legumes er det 30 arter i  Hippocrepis. En av endringene var at buskvikke ble flyttet fra Coronilla til Hippocrepis.

Litteratur

Eksterne lenker 

 

Erteblomstfamilien
Planter formelt beskrevet i 1753
Planter formelt beskrevet av Carl von Linné